Анăç-Çĕпĕр чукун çулĕ
Анăç-Çĕпĕр чукун çулĕ — Транс Çĕпĕр магистралĕн пайĕнчи чукун çул.

Çулăн кун-çулĕ 

Çула 1892—1896 çулсен тапхăрĕнче хысна укçипе хывнă. Паллă йĕрĕсем: Челепи — Курган (1893), Курган — Омск (1894), Омск — Обь (1895). Ăренпур, Тобол, Томск, Иркут кĕпернисен, Акмола облаçĕн территорипе пырать. Çул тăсăлăвĕ 1899 çул тĕлне — 1408 км.

Çул Чукун çулсен министерстви тытăмĕнче шутланнă, çул управленийĕ Челепире пулнă. 1899 çулта Вăтам Çĕпĕр чукун çулĕпе пĕрле Çĕпĕр чукун çулне  хушнă.

Анăç-Çĕпĕр чукун çулĕн хальхи системи 1961 çулта Омскпа Томск чукун çулĕсене пĕрлештерсен пулса тăнă. Çул УАО «Раççей чукун çулĕсем» филиалĕ шутланать. Çул управленийĕ — Çĕн Çĕпĕрте.

Çулăн пахалăхĕ 
Çул Омск, Çĕн Çĕпĕр, Кемĕр, Томск облаçĕсен, Алтай Енĕн тата Казахстанăн çурçĕрĕнчи темиçе пайĕ керекен территорисене çыхăнтарать.

Çулăн тĕп магистралĕсен тăсăлăвĕ — 8.985,6 км, эксплуатаци тăсăлăвĕ — 5.602,4 км. Çул шутне Транссибăн пайĕ, Вăтам Çĕпĕр чукун çулĕн пайĕ кĕрет. 1996 çулта çул шутне Кемĕр чукун çулĕпе Томск пайĕ кĕрет.

Анăç-Çĕпĕр чукун çулĕ ытларах çĕр кăмрăкне (70,8 %), çурт-йĕр материалĕсене (5,5 %), нефть тухăçĕсене (4,5 %), хура металлсене (3,8 %) турттарать.

Анăç-Çĕпĕр чукун çулĕн тытăмĕ

Çулăн уйрăмĕсем 
 Анăç-Çĕпĕр чукун çулĕн Алтай уйрăмĕ, тĕпĕ — Барнаулра - НОД-4
 Анăç-Çĕпĕр чукун çулĕн Кузбас уйрăмĕ, тĕпĕ — Кемерте (малтан КУзбас чукун çулĕ) - НОД-3
 Анăç-Çĕпĕр чукун çулĕн Çĕн Çĕпĕр уйрăмĕ, тĕпĕ — Çĕн Çĕпĕрте - НОД-2
 Анăç-Çĕпĕр чукун çулĕн Омск уйрăмĕ, тĕпĕ — Омскра - НОД-1

Каçăсем 
 Анăç-Çĕпĕр чукун çулĕн официаллă сайчĕ 
 Анăç-Çĕпĕр чукун çулĕ УАО «Раççей чукун çулĕсем» сайтĕнче
 Электропуйăссем 
 Анăç-Çĕпĕр чукун çулĕн схеми
 Анăç-Çĕпĕр чукун çулĕн официаллă мар сайчĕ

Раççей чукун çулĕсем
СССР чукун çулĕсем
Анăç Çĕпĕр